Diari Oficial de la Generalitat Valenciana


Sumari del DOGV 4377, del 13-11-2002 (2002/11854)

ORDRE de 29 d'octubre de 2002, de la Conselleria d'Economia, Hisenda i Ocupació, per la qual acorda la mutació demanial de diversos despatxos de les plantes 6ª i 7ª de l'immoble situat a l'avinguda del Baró de Càrcer núm. 36, de València.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11226


Data del document
:   29-10-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * València
    * propietat immobiliària
    * cultura regional

ORDE de 29 d'octubre de 2002, de la Conselleria d'Economia, Hisenda i Ocupació, per la qual acorda la mutació demanial de diversos despatxos de les plantes 6ª i 7ª de l'immoble situat a l'avinguda del Baró de Càrcer núm. 36, de València. [2002/X11953]
  
Mitjançant Reial Decret l'administració de l'Estat va transferir a la Comunitat Valenciana, l'immoble situat a l'avinguda del Baró de Càrcer núm. 36, de València, que consta en l'Inventari General de Béns i Drets de la Generalitat Valenciana amb el codi A02/46/250/0034.
  
Determinats jutjats socials, dependents de la Conselleria de Justícia i Administració Pública foren desallotjats per trasllat a altres dependències i quedaren desocupats determinats despatxos de les plantes 6ª i 7ª.
  
La Direcció Territorial de Benestar Social, que té ubicades dependències administratives també en l'edifici de l'avinguda del Baró de Càrcer núm. 36, ha sol·licitat l'afectació dels despatxos mencionats de les plantes 6ª i 7ª atés que es troben confrontant amb els que té adscrits la Conselleria de Benestar Social.
  
S'estima oportú, doncs, adscriure els immobles a la Conselleria de Benestar Social, el que implica la seua mutació demanial.
  
Vistos els antecedents i d'acord amb les facultats que m'atribuïx l'article 71 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Acordar la mutació demanial de 153,09 m2 de superfície útil de la planta 6ª i 153,09 m2 de superfície útil de la planta 7ª de l'immoble situat a l'avinguda del Baró de Càrcer núm. 36, de València, que ocupaven determinats jutjats socials dependents de la Conselleria de Justícia i Administració Pública, que consten en l'Inventari General de Béns i Drets de la Generalitat Valenciana amb el codi A02/46/250/0034, i queden adscrits a la Conselleria de Benestar Social a la qual correspondrà l'exercici de les competències demanials sobre estos, inclosa l'administració i conservació.
  
Segon
  
Que les conselleries interessades designen representants perquè concórreguen amb el designat per la Direcció General de Patrimoni, per a formalitzar la corresponent acta de mutació demanial on es reflectisca el canvi de destinació dels immobles i a la qual s'adjuntaran plànols on s'identifique la situació de les superfícies objecte de la mutació demanial.
  
València, 29 d'octubre de 2002
  
El conseller d'Economia, Hisenda i Ocupació,